王喜

王喜，原名鄺毅怡，係香港男藝人，做過無綫電視藝員，亦曾經做過歌手及商業電台節目主持。2021年7月頭，王喜喺社交網站宣佈佢已經移民咗去英國。

演出

電視劇

電視劇

電視電影

電影

節目巡禮

音樂特輯

音樂錄影帶

廣播劇

舞台劇

廣告／代言 
 1995年：Baleno 運動服裝
 1996年：嘉士伯啤酒
 1999年：THE NORTH FACE 運動服裝
 2001年：美津濃 Mizuno 運動服裝Superstar系列
 2011年：和興白花油
 2011年：和興白花油賀年廣告
 2019年：Bupa特約《熱火雄心》

主持

節目主持

感情生活 
無綫電視前總經理陳志雲一直被公眾視為佢嘅親密嘅老友，兩個人甚至傳出有同性戀關係，但佢哋並冇承認。

政治立場同有關事件 
王喜一般被視為香港民主陣營支持者。喺2016年，佢喺Facebook轉載《蘋果日報》一篇有關中國已故總理周恩來可能係同性戀嘅報道，被北京政府打壓封殺。

其他事件同爭議

入境台灣醫護風波、被民進黨林靜儀利用發佈假新聞攻擊港人 
喺2022年4月3號，王喜入境台灣，因為鼻腔採檢時被「捅鼻子」意外流血，多次喺Facebook發佈文章，用詞強硬，又上載染滿鮮血嘅口罩照，甚至話要「通緝」幫佢採檢嘅女性醫護人員，更一度張貼指揮中心發言人莊人祥嘅黑白照，結果引起唔少台灣人不滿，但其後都認為自己嘅言論有啲過火，所以都道歉，但仍然要求比個說法。

同樣係移居台灣嘅香港藝人杜汶澤之後就呼籲，相信香港人只要以正常途徑申訴，喺世界任何一個文明嘅國家，包括台灣，都會得到公平對待。杜汶澤又話，希望香港人要多尊重台灣文化，又話台灣人同香港人都擁抱自由民主，永遠唔係敵人。

不過，民進黨立委林靜儀就借事件發放假新聞。林靜儀喺個人社交網站貼上來自香港《明報》嘅截圖，質疑王喜3月30號確診，為何4月3號能入境台灣，懷疑王喜攞到嘅登機前陰性PCR報告，又形容「已知確診個案這樣跑」，令到所有機組員、航空公司、乘客、防疫人員都暴露喺風險入面。《明報》內文實則提及，王喜喺25號已經無不適，上機前已經康復，只係《明報》去到3月30號先報導。但林靜儀提供嘅截圖，就無包括報導內文，而且亦無提供《明報》網站嘅連結，令公眾無辦法查證。而之後林靜儀亦繼續喺台灣對香港人政策上繼續用假新聞對香港人作出攻擊，結果被一啲人批評。

多次指控的士司機濫收車資 
王喜曾經喺2017年同2020年，分別喺社交媒體指控的士司機濫收車資，兩次涉及車資都係39.3，而咁啱的士司機都找少咗7毫子畀佢，去到第二次之後佢仲話以後唔搭紅的。網民反應不一，有啲人認同王喜批評啲的士司機，但亦有人批評王喜孤寒。

同樂易玲不和嘅新聞 
多年嚟都有唔同媒體報導，佢同喺無綫電視掌舵藝員事務嘅樂易玲不和。相對於其他藝人叫佢樂小姐，王喜甚至喺公開場合直呼佢花名620。

例如，喺2011年，就傳出佢同樂易玲「對着幹」而不獲續約，喺佢最後一日為無綫開工，為節目《香港演義》拍外景嘅時候，佢接受傳媒訪問嘅時候，佢嘅反應就被指句句有骨寸爆。然後樂易玲回應嘅時候就話唔想陷入罵戰，但藝員部有傾過佢嘅個案，話有合適工作會搵佢。而去到2012年，王喜更加喺自己主持嘅商台凌晨節目《起來！大龍鳳》入面，凌晨1點幾打電話畀瞓緊覺嘅樂易玲，要佢回應關於無綫藝人潛規則嘅問題。由於當時佢另外訪問霍汶希同陳善之等人都係預先邀請咗，但對樂易玲就無預先安排，結果王喜就被形容為對樂易玲進行午夜凶鈴式拷問。呢次訪問享亦引起其他傳媒跟進，樂易玲就話雖然係有啲夜同埋突然，但佢第一日開咪，所以提起精神答問題。

不過，佢之後一啲訪問入面就否認不和傳聞，又話當時《起來！大龍鳳》係節目效果。

同合作藝人不和 
佢曾經同一啲合作過嘅演員傳出不和，包括林保怡同鄭嘉穎。林保怡喺2011年接受訪問嘅時候就話，喺2006年旅遊節目《江山美人》拍攝嘅時侯，大家就介紹小龍蝦嘅片段有爭執，之後就知道唔可以同佢喺工作上合作。訪問出街後王喜喺網上道歉，但就被指字字有骨。另外，佢同鄭嘉穎喺《烈火雄心III》拍攝期間亦傳出不和，其中王喜被指戲份大減，拍攝期間多次被記者影到在鏡頭後零交流，另外二人互相指控對方改劇本。

香港男歌手
前無綫電視男藝員
香港商業電台節目主持
鄺氏